ฝนกระหน่ำทั่วกรุง น้ำท่วมขังหลายจุด 5 แยกลาดพร้าว-พหลฯ ติดขัด
ภาพจากทวิตเตอร์ @checkkrit,กทม.ฝนตกหนักช่วงกลางวันในพื้นที่ ฝั่งพระนครชั้นใน ส่งผลให้มีน้ำท่วมขังหลายจุด โดยปริมาณสูงสุดเขตบางซื่อ 24.5 มม.ส่งผลให้ถ.กำแพงเพชร หน้าสวนจตุจักร มุ่งหน้า 5 แยกลาดพร้าว เข้าถนนพหลโยธิน การจราจรติดขัด,เมื่อวันที่ 8 พ.ค.2560 ศูนย์ควบคุมระบบป้องกันน้ำท่วม สำนักการระบายน้ำ กรุงเทพมหานคร แจ้งว่า สภาพอากาศจากเรดาร์ได้รายงานฝนตก เมื่อเวลา 12.30 น. ว่า ฝนเล็กน้อยถึงปานกลางเขตทวีวัฒนา ตลิ่งชัน บางกอกน้อย บางพลัด พระนคร พญาไท จตุจักร บางซื่อ เคลื่อนตัวทิศตะวันออก ปริมาณสูงสุดเขตบางซื่อ 24.5 มม. และเวลา 12.45 น. มีฝนตกปานกลางถึงหนักปกคลุมพื้นที่ฝั่งธนบุรีตอนบน ฝั่งพระนครชั้นใน ต่อเนื่องเขตห้วยขวาง วังทองหลาง ลาดพร้าว บึงกุ่ม คันนายาว มีนบุรี ลาดกระบัง เคลื่อนตัวทิศใต้มีแนวโน้มคงที่,ส่งผลให้ในเวลาต่อมามีรายงานน้ำเร่งระบายหลายจุด ได้แก่,1. ถนนนครชัยศรี บริเวณ หน้าตลาดศรีย่าน เขตดุสิต สูง 10-15 เซนติเมตร (ซม.) กว้าง 1 เลน,2. ถนนพระราม 6 บริเวณช่วงลงทางด่วน เขตพญาไท สูง 15-20 ซม. กว้างเต็มผิวจราจร,3. ถนนประชาราษฎร์สาย 2 บริเวณแยกประชาชื่น-แยกบางโพธิ์ เขตบางซื่อ สูงเสมอทางเท้า กว้างเต็มผิวจราจร,4. ถนนราชวิถี บริเวณสะพานซังฮี้ เขตดุสิต สูง 10-15 ซม. กว้าง 1-2 เลน,5. ถนนราชวิถี บริเวณแยกการเรือน-ราชภัฏ เขตดุสิต สูงเสมอทางเท้า กว้างเต็มผิวจราจร และ,6. ถนนประดิพัทธ์ บริเวณแยกสะพานควาย เขตพญาไท สูงเสมอทางเท้า กว้างเต็มผิวจราจร,นอกจากนี้ มีรายงานว่า ถนนกำแพงเพชร ฝั่งสวนจตุจักร ตลอดแนวใต้สถานีรถไฟฟ้าบีทีเอส ก็มีน้ำท่วมขังสูงระดับฟุตปาททางเท้า ส่งผลให้สภาพการจราจร ถนนกำแพงเพชร จากสะพานควายมุ่งหน้า 5 แยกลาดพร้าว และถนนพหลโยธิน การจราจรค่อนข้างติดขัดในช่วง 14.25-15.00 น. ,ผู้สื่อข่าวรายงานอีกว่า ที่ กองบังคับการปราบปราม (บก.ป.) มีน้ำท่วม สูงประมาณ 30  เซนติเมตร นอกจากนี้อิทธิพลของลมพายุทำให้ต้นไม้ใหญ่ล้มทับรถยนต์ของเจ้าหน้าที่ ที่จอดไว้บริเวณใกล้กับอาคารก่อสร้างตึกที่ทำการ บก.ป.หลังใหม่ เสียหาย 5 คัน บางคันกระจกรถด้านหน้าแตกทั้งบาน บางคันมีรอยบุบ.
กทม.ฝนตกหนักช่วงกลางวันในพื้นที่ ฝั่งพระนครชั้นใน ส่งผลให้มีน้ำท่วมขังหลายจุด โดยปริมาณสูงสุดเขตบางซื่อ 24.5 มม.ส่งผลให้ถ.กำแพงเพชร หน้าสวนจตุจักร มุ่งหน้า 5 แยกลาดพร้าว เข้าถนนพหลโยธิน การจราจรติดขัด
ฝนฟ้าคะนอง,ฝนตกหนัก,ฝนถล่มกรุง,น้ำท่วม,รถติด